**УНИВЕРСИТЕТ ЗА НАЦИОНАЛНО И СВЕТОВНО СТОПАНСТВО**

**Р Е Г Л А М Е Н Т**

**относно провеждането на ежегоден национален конкурс „Съвременните международни икономически отношения“ за учебната 2020/2021 г.**

**чрез разработване на есе**

**на тема: „Успешни български компании на международните пазари“**

**за прием в поднаправление „Икономика с чуждоезиково обучение“ или в поднаправление „Икономика с преподаване на английски език“**

**1. Право на участие** – ученици, завършващи средно образование през учебната 2019/2020 г.

**2. Начин на провеждане** – участниците разработват есе на тема: **„Успешни български компании на международните пазари“** съгласно „Указания за разработване на есе“ (файл „Указания“).

**3. Езици за разработване на есето** – английски, немски, френски, испански или руски език.

**3. Срок за предаване** – есето се изпраща в електронен вариант **до 22 май 2020 г.** на електронен адрес: **konkurs\_mio@unwe.bg**.

**4. Обявяване на резултатите** – предварителните резултати се обявяват **до 31.05.2020 г.** като комисията изработва предварителен списък на първенците в конкурса, за което същите се уведомяват по телефон и/или чрез електронна поща и се поканват на събеседване в УНСС на **06.06.2020 г.** съгласно определен график. След това се изготвя окончателен списък на лауреатите в конкурса. Спечелилите конкурса се поканват на официална церемония по връчването на сертификати в УНСС на **16.06.2020 г.**

**5. Награди за участниците, спечелили конкурса** – признава им се оценка Отличен (6) от положени кандидатстудентски изпити, включително и по чужд език за кандидатстване в поднаправление „Икономика с чуждоезиково обучение“ (английски, немски, френски, испански или руски език) или в поднаправление „Икономика с преподаване на английски език“ (английски език) в УНСС.

След успешното приключване на обучението във втори курс участниците, спечелили конкурса, продължават обучението си в специалност „Международни икономически отношения“ (ако са били приети в поднаправление „Икономика с чуждоезиково обучение“) или в специалност „Международни икономически отношения с преподаване на английски език“ (ако са били приети в поднаправление „Икономика с преподаване на английски език“).

**6. Оценяване** – есето се оценява от комисия от преподаватели от катедра „Международни икономически отношения и бизнес“ и от катедра „Чужди езици и приложна лингвистика“ по предложение на ръководителя на катедрата и утвърдена от заместник-ректора по обучението в ОКС „бакалавър“ и продължаващо обучение.

**7. Анулиране на участието в конкурса** – при очевидно възпроизвеждане на вече съществуващ текст (плагиатство), при непълна или неточна лична информация и други по преценка на комисията.

**8. Официално връчване на сертификатите** – **на 16.06.2020 г.** на официална церемония в УНСС (часът и залата ще бъде съобщена при обявяване на резултатите).

**9. Други условия** – участниците, спечелили конкурса, се освобождават от такси при кандидатстване, но не се освобождават от задължението да подадат документи за участие в класирането, към които прилагат получения сертификат. След обявяване на първо класиране лауреатите от конкурса следва да се запишат в първи курс.